Учини
Учини (, Комнина, до 1928 Ούτσανα, Уцана, до 1961 Κομνηνό, Комнино, ) е село в Егейска Македония, Гърция, част от дем Еордея в област Западна Македония.

История

В Османската империя 
Името на селището в началото на XX век е Уджана или Уджане или Учини. В 1848 година руският славист Виктор Григорович описва в „Очерк путешествия по Европейской Турции“ Учинъ като българско село. Според „Етнография на вилаетите Адрианопол, Монастир и Салоника“, издадена в Константинопол в 1878 година и отразяваща статистиката на мъжкото население от 1873 година, Уджине (Oudjiné) е село в каза Джумали 20 домакинства и 60 жители мюсюлмани.

Към 1900 година според Васил Кънчов Учини (Уджана) е чисто турско село с 600 жители.

Според гръцка статистика от 1904 година в Уцена живеят 580 турци.

В Гърция 
През Балканската война в 1912 година в селото влизат гръцки части и след Междусъюзническата в 1913 година остава в Гърция. Боривое Милоевич пише в 1921 година („Южна Македония“), че Учена има 30 къщи турци. Турското население е изселено от Гърция след Лозанския мирен договор в 1923 година и на негово място за заселени гърци бежанци от Мала Азия. В 1928 година селото е чисто бежанско и има 259 бежански семейства с 1037 души. В 1928 година селото е прекръстено на Комнино, а в 1961 - на Комнина. Днес мнозинството от населението на Комнина са понтийски гърци, които говорят понтийски език.

Външни препратки 
  Страница за Комнина 
  Страница за Комнина

Бележки 

Села в дем Еордея